Området har lange historiske røtter. Kroningsfesten for Håkon Håkonsson i 1247 ble holdt her, i et naust kongen hadde reist. I kilder fra 1240 er området referert til som Biskopsbryggen. På midten av 1500-tallet ble det kalt Hekkelfjell. Navnet refererte til den islandske jøkelen Hekla, som i nordisk overtro var fjellet heksene fløy til. I 1630 nærmet man seg dagens navn, da Bunteboel ble brukt om en grend mellom Sverresborg og Holmen.